**ИДЕЕН ПРОЕКТ**

за задочна докторантура по научна специалност "Икономика и управление"

**Тема на дисертацията:** Влияние на партньорските организации върху управлението на индустриални предприятия

**Актуалност и дисертационен проблем**:

Всяко индустриално предприятие изгражда мрежа от партньори, за да подобри своята дейност. Некоректните партньори влошават икономическите показатели на индустриалното предприятие. Ето защо правилният избор на партньори е от факторите за устойчивото съществуване на всяка фирма. С приемането на България в Европейския съюз се предоставиха нови възможности пред родните производители за междуфирмена технико-икономическа интеграция.

Основният проблем е наличието на бариери в процеса на привличане и задържане на коректни партньори от страната и чужбина. Съществуващите в теорията икономически модели дават обща представа, но липсват теоретико-приложни разработки, които да представят адаптиран към българската реалност конкретен модел за управление на индустриалните предприятия чрез междуфирмена интеграция.

**Очаквани ползи от докторантурата**:

Теоретически:

* Не.

Теоретико-приложни:

* Създаване на модел за управление на индустриалните предприятия чрез междуфирмена интеграция и методика за неговото приложение.
* Идентифициране ролята на висшите училища в модела през призмата на „Предприемчивият университет“.

Приложни:

* Определяне капацитета на дървообработващи предприятия да привличат подходящи партньорски организации от страната и чужбина.
* Изграждане на междуфирмена технико-икономическа интеграция.

**Териториално ограничение за емпирично изследване**: Северен централен планов район.

**Индикатори за успех**:

* Научна продукция: дисертационен труд и поне 4 публикации (по една за всяка посочена „полза“).
* Стартирали разговори за привличане на поне една партньорска организация от индустриална фирма.
* Частично внедряване на докторантските изследвания в учебния процес на подбрани дисциплини и специалности.

**Основни потребители на докторантските проучвания:**

* Дървообработващи предприятия.
* Фирми, с потенциал да изградят партньорски отношения с дървообработващи предприятия.
* Консултанти с интерес към комерсиализиране на технико-икономическия потенциал на тук изследвания модел.
* Научни работници с интерес към междуфирмена интеграция.

**Научен ръководител**: доц. д-р Даниел Павлов